《次随太守刘侯素轩韵》
明代·张以宁

黄柳莺啼惊早春，白沙羁客又淹旬。喜逢邺下刘公干，曾识山阴贺季真。

漠漠林峦开雪色，欣欣草木荷天仁。汉庭词赋皆扬马，薄技何因奏下尘。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。